Шен коьрта бахьна, вайна тIехь шаьш тоххарехь биначу талламашкара, вай хIинца кхузахь дуьйцурийг, шайна ма дарра хIун ду хаарна а долуш. Кхечу маттаца аьлча, уьш кийча бу, муьлха къам хIаллакдан а, нагахь цуьнгара шайна, шаьш эзар шерашкахь дуьненна буьйцу аьшпаш гуча бохур болу цхьа кхерам хаалахь. ЧIогIа тера ду, и кхерам царна нохчийн къомера гуш хиларна. Амма кхузахь кхин керла хабар юкъехь цадоккхуш, хьовсур вай, Iйисайца (а.с.) хилла бохуш Инжало буьйцучу хилламах лаьцна, КъорIано муха дуьйцу а. Ишта ду иза; "Цара олура; оха вина Масиахь Iйиса, Марьяман кIант а, Дэлан элча а, амма и цара вина а, я жIара тIехь дIатоьхна а вац. Царна ишта тарделларг ду иза. Ма-дарра хилларг, шайна хIун ду цахаарна. Боккъалла а, цара вийна ма вац и" (КъорIан: 4 -157). Кхузахь тидам бер вай, оцу аятацара Iарбойн маттара "Масиахь", вай тидина долу "Iйиса" санна нохчийн - арамейн маттахь хилар а, шен Iарбойн маттарачу маьIница, нохчийн "Маса" (я"Масу") бохучу дешан маьIнаца цхьанадар а.